cyanic-selkie/wikianc huggingface dataset:
ক্বিবলা পরিবর্তন
প্রথম ক্বিবলা
ুআল-কুদস বলতে বোঝায় ফিলিস্তিনের জেরুজালেম পবিত্র ভূমিতে অবস্থিত পবিত্র মসজিদ। যা মসজিদুল আকসা বা ‘বায়তুল মুকাদ্দাস’ নামে পরিচিত। নবি ইবরাহীম কর্তৃক কাবাঘর নির্মাণের চল্লিশ বছর পর তার ছেলে ইসহাক এর সন্তান ইয়াকুব ফিলিস্তিনের জেরুজালেম নামক স্থানে ‘আল-আকসা’ মসজিদটি নির্মাণ করেন। অতঃপর তার ছেলে ইউসুফ এর বংশধর দাউদ এর সন্তান হজরত সুলাইমান তা সংস্কার করেন। তিনি রমজান মাসের শেষ শুক্রবার জেরুজালেম নগর প্রতিষ্ঠা করেন। প্রথমে ‘কাবা’ কিবলা থাকলেও মসজিদুল আকসা বা ‘বায়তুল মুকাদ্দাস’ স্থাপনের পর এটি কিবলা হিসেবে স্বীকৃতি পায়। এটি মুসলমানদের প্রথম ক্বিবলা।
দ্বিতীয় ক্বিবলা
ইসলামের দ্বিতীয় কিবলা হলো কা’বা শরীফ। এই ক্বিবলা হলো বর্তমান মুসলমানদের ক্বিবলা, অর্থাৎ যে দিকে মুখ করে নামাজ পড়ে বা সালাত আদায় করে, পৃথিবীর যে স্থান থেকে কাবা যে দিকে মুসলমানগণ ঠিক সে দিকে মুখ করে নামাজ পরেন। হজ্জ এবং উমরা পালনের সময় মুসলমানগণ কাবাকে ঘিরে তাওয়াফ বা প্রদক্ষিণ করেন। এটি সৌদি আরবের মক্কা নগরীতে মসজিদুল হারামের মধ্যখানে অবস্থিত।
ক্বিবলা পরিবর্তনের কারণ
ইসলামের প্রাথমিক যমানায় আল্লাহর আদেশে মসজিদে আকসার দিকে ফিরে নামাজ আদায় করতেন। কিন্তু মুহাম্মাদের ইচ্ছা ও আকাঙ্ক্ষা ছিল কাবার দিকে ফিরে নামায পড়া। তাই তিনি মক্কায় থাকাকালীন এমন সমান্তরালভাবে নামাজে দাড়াতেন যেন কাবা এবং মসজিদে আকসা সম্মুখে থাকে। কিন্তু মুসলমান রা যখন মদীনা য় হিযরত করেন, তখন নামাজ পড়ার সময় কাবাকে আল-আকসার মাঝে রাখার সুযোগ আর ছিলোনা। কেননা, মদীনার অবস্থান ছিল মক্কা থেকে উত্তরে। মদীনারও উত্তরে অবস্থান জেরুসালেমের। ফলে নামাজ আদায়ের সময় মক্কার দিকে ঘুরে দাঁড়ানোর কোন সুযোগ মুহাম্মদের জন্য ছিলোনা। এছাড়াও কাবা পৃথিবীর ইতিহাসের প্রথম ঘর যা মানুষের দ্বারা বানানো হয়েছে।
মুহাম্মদ এই কারণে খুবই মনঃক্ষুণ্ন ছিলেন। তার সর্বদাই মনে হতো, তিনি ইবরাহীম কর্তৃক নির্মিত আল্লাহর প্রথম এই ঘরকে সম্মান জানাতে পারছেন না।
তার এই অনুভূতির জন্য তিনি অবশ্য কেবলা পরিবর্তনের জন্য আল্লাহর কাছে কোন প্রার্থনা করেন নি। তবে যখন মক্কার দিকে মুখ ফিরিয়ে নামাজ না পড়তে পারার কষ্ট কাজ করতো, তখন তিনি আকাশের দিকে তাকিয়ে থাকতেন।
ফলে মদীনায় হিযরতের পরের বছরই আল্লাহ কেবলা পরিবর্তনের আদেশ দিয়ে মুহাম্মদের উপর আয়াত নাযিল করেন।
ক্বিবলা পরিবর্তনের ইতিহাস
আকাঙ্ক্ষিত বরকতময় মূহূর্তটি ছিল হিজরি দ্বিতীয় সনের শাবান মাস। মদীনা থেকে একটু দূরে মুহাম্মদ তার সাথীদেরকে নিয়ে এক মসজিদে জোহরের নামাজ আদায় করছিলেন । তখনো মসজিদুল আকসা মুসলিমদের কিবলা। আল্লাহ তায়ালা কুরআনের আয়াত নাযিল করে কিবলা পরিবর্তন করতে বললেন। দুই রাকাত নামাজ আদায়ের পরই এই আয়াত মুহাম্মদের উপর নাযিল হয়। বাকী দুই রাকাত নামাজ তিনি মক্কার কাবার দিকে ফিরে আদায় করেন।
কিবলা পরিবর্তনের সময় নিয়ে ঐতিহাসিকদের মতানৈক্য রয়েছে- কোন কোন ঐতিহাসিক বলেন : দ্বিতীয় হিজরীর রজব সালে এ ঘটনাটি ঘটে ৷ কাতাদা এবং যায়েদ ইবনে আসলামও একথা বলেন এবং এটা মুহাম্মদ ইবনে ইসহাকেরও একটি বর্ণনা ৷
ইমাম আহমদ, ইবনে আব্বাস যা বর্ণনা করেন, তা থেকেও এটা প্রতীয়মান হয় ৷
বারা’ ইবন আমির-এর হাদীস থেকে, যে সম্পর্কে পরে আলোচনা আসছে এবং ওটাই স্পষ্টতর।
কেউ কেউ বলেন, ঐ বছর শাবান মাসে এ ঘটনাটি ঘটে ৷ ইবন ইসহাক বলেন, আবদুল্লাহ ইবনে জাহাশ এর অভিযানের পর ৷ কেউ কেউ বলেন, মুহাম্মদের মদীনায় আগমনের ১৮ মাসের মাথায় শাবান মাসে কিবলা পরিবর্তন হয়েছিল ৷ ইবন জারীর সুত্রে এ উক্তি উদ্ধৃত করেছেন এবং এর সনদ ইবনে আব্বাস, ইবনে মাসউদ এবং কতিপয় সাহাবীর সুত্রে বর্ণনা করেন৷
মসজিদে কিবলাতাইন
মদিনার যেই মসজিদে কিবলা পরিবর্তন হয়েছিল তাকে মসজিদে কিবলাতাইন বা দুই কিবলার মসজিদ বলা হয়। এখনো এই মসজিদ মদীনায় অবস্থিত রয়েছে।পৃথিবীর প্রাচীনতম মসজিদগুলোর অন্যতম এ মসজিদ আল কিবলাতাইন। দীর্ঘদিন ধরে এই মসজিদে দু’টি মিহরাব বা ইমামের দাঁড়ানোর স্থান বিদ্যমান ছিল। একটি ছিল বায়তুল মুকাদ্দাসের দিকে। আর অন্যটি ছিল বাইতুল্লাহর দিকে। পরবর্তীতে মসজিদের সংস্কারের প্রয়োজনে বাইতুল্লাহ মুখী মিহরাবটি রেখে অন্য মিহরাবটি ভেঙ্গে ফেলা হয়।
ক্বিবলা পরিবর্তনে কুরআনের আয়াত সমূহ
অনুবাদ: ( হে নবী!) আমি তোমার চেহারাকে বারবার আকাশের দিকে উঠতে দেখছি। সুতরাং যে কিবলাকে তুমি পছন্দ কর আমি শীঘ্রই সে দিকে তোমাকে ফিরিয়ে দেব। সুতরাং এবার মসজিদুল হারামের দিকে নিজের চেহারা ফেরাও। এবং (ভবিষ্যতে) তোমরা যেখানেই থাক (সালাত আদায়কালে) নিজের চেহারা সে দিকেই ফেরাবে। যাদেরকে কিতাব দেওয়া হয়েছে, তারা জানে এটাই সত্য, যা তাদের প্রতিপালকের পক্ষ হতে এসেছে। আর তারা যা কিছু করছে আল্লাহ সে সম্বন্ধে উদাসীন নন।(সূরা বাকারা-১৪৪)
وَلَئِنْ أَتَيْتَ الَّذِينَ أُوْتُواْ الْكِتَابَ بِكُلِّ آيَةٍ مَّا تَبِعُواْ قِبْلَتَكَ وَمَا أَنتَ بِتَابِعٍ قِبْلَتَهُمْ وَمَا بَعْضُهُم بِتَابِعٍ قِبْلَةَ بَعْضٍ وَلَئِنِ اتَّبَعْتَ أَهْوَاءهُم مِّن بَعْدِ مَا جَاءكَ مِنَ الْعِلْمِ إِنَّكَ إِذَاً لَّمِنَ الظَّالِمِينَ
অনুবাদ: যাদেরকে কিতাব দেওয়া হয়েছিল তুমি যদি তাদের কাছে সব রকমের নিদর্শনও নিয়ে আস, তবুও তারা তোমার কিবলা অনুসরণ করবে না। তুমিও তাদের কিবলা অনুসরণ করার নও, আর তাদের পরস্পরেও একে অন্যের কিবলা অনুসরণ করার নয়। তোমার নিকট জ্ঞান আসার পরও যদি তুমি তাদের খেয়াল-খুশীর অনুসরণ কর, তবে তখন অবশ্যই জালিমদের মধ্যে গণ্য হবে। (সূরা বাকারা, আয়াত-১৪৫)
الَّذِينَ آتَيْنَاهُمُ الْكِتَابَ يَعْرِفُونَهُ كَمَا يَعْرِفُونَ أَبْنَاءهُمْ وَإِنَّ فَرِيقاً مِّنْهُمْ لَيَكْتُمُونَ الْحَقَّ وَهُمْ يَعْلَمُونَ
অনুবাদ:আমি যাদেরকে কিতাব দান করেছি, তারা তাকে চেনে, যেমন করে চেনে নিজেদের পুত্রদেরকে। আর নিশ্চয়ই তাদের একটি সম্প্রদায় জেনে শুনে সত্যকে গোপন করে।(সুরা বাকারা, আয়াত-১৪৬)
الْحَقُّ مِن رَّبِّكَ فَلاَ تَكُونَنَّ مِنَ الْمُمْتَرِينَ
অনুবাদ: বাস্তব সত্য সেটাই যা তোমার পালনকর্তা বলেন। কাজেই তুমি সন্দিহান হয়ো না। (সুরা বাকারা, আয়াত-১৪৭)
وَلِكُلٍّ وِجْهَةٌ هُوَ مُوَلِّيهَا فَاسْتَبِقُواْ الْخَيْرَاتِ أَيْنَ مَا تَكُونُواْ يَأْتِ بِكُمُ اللّهُ جَمِيعًا إِنَّ اللّهَ عَلَى كُلِّ شَيْءٍ قَدِيرٌ
وَمِنْ حَيْثُ خَرَجْتَ فَوَلِّ وَجْهَكَ شَطْرَ الْمَسْجِدِ الْحَرَامِ وَإِنَّهُ لَلْحَقُّ مِن رَّبِّكَ وَمَا اللّهُ بِغَافِلٍ عَمَّا تَعْمَلُونَ
অনুবাদ: আর তোমরা যেখান থেকেই(সফরের জন্য) বের হওনা কেন, (সালাতের সময়) নিজেদের মুখ মসজিদুল হারামের দিকে ফেরাও। নিশ্চয়ই এটাই সত্য, যা তোমাদের প্রতিপালকের নিকট থেকে এসেছে। আর তোমরা যা কিছু কর, সে সম্পর্কে আল্লাহ অনবহিত নন।
মুজিব উর রহমান
মুজিব উর রহমান (জন্ম ২৮ মার্চ ২০০১) একজন আফগানিস্তান জাতীয় ক্রিকেট দলে খেলুড়ে একজন আফগান ক্রিকেটার।তিনি মুজিব জাদরান নামেও পরিচিত। তিনি একবিংশ শতাব্দীতে জন্ম নেওয়া প্রথম আন্তর্জাতিক খেলোয়াড়। ১৬ বছর ৩২৫ দিন বয়সে তিনি একদিনের আন্তর্জাতিকে পাচঁ উইকেট প্রাপ্ত প্রথম খেলোয়াড় হন।
তিনি আফগানিস্তানের প্রথম টেস্ট ম্যাচ খেলা ১১ জনের মধ্যে অন্যতম।
ঘরোয়া ক্যারিয়ার
১০ আগস্ট ২০১৭ সালে স্পিন গর অঞ্চলের হয়ে ২০১৭ খান আমানতুল্লাহ আঞ্চলিক একদিনের প্রতিযোগিতায় খেলার সময় নিজের লিস্ট এ অভিষেক করেন। ১১ সেপ্টেম্বর ২০১৭ তারিখে তিনি বুস্ট ডিফেন্ডারস এর হয়ে ২০১৭ শাপাগিজা ক্রিকেট লীগে খেলার সময় টুয়েন্টি২০ অভিষেক করেন।
নভেম্বর ২০১৭ তে, ২০১৭ বাংলাদেশ প্রিমিয়ার লীগে খেলার জন্য কুমিল্লা ভিক্টোরিয়ানস দলে ডাক পায়।
জানুয়ারি ২০১৮ তে তিনি কিংস ইলাভেন পাঞ্জাবের হয়ে খেলার ডাক পান। ৮ এপ্রিল ২০১৮ তারিখে,১৭ বছর ১১ দিন বয়সে আইপিএলে খেলা সর্বকনিষ্ঠ খেলোয়াড় হন।
মে ২০১৮ তে, ইংল্যান্ডের ২০১৮ টি-২০ ব্লাস্টে খেলার জন্য হাম্পশায়ার কাউন্টি ক্রিকেট ক্লাবে ডাক পান।
আন্তর্জাতিক ক্যারিয়ার
২০১৭ এসিসি অ-১৭ এশিয়া কাপে তিনি সর্বোচ্চ উইকেট সংগ্রহকারী হন।এই আসরেই আফগানিস্তান নিজেদের প্রথম শিরোপা লাভ করে। ৫ ডিসেম্বর ২০১৭ তে তিনি আফগানিস্তানের হয়ে আয়ারল্যান্ড এর বিপক্ষে নিজের প্রথম একদিনের আন্তর্জাতিক ম্যাচ খেলেন। তিনি অভিষেক ম্যাচে ৪ উইকেট লাভ করেন ও ম্যান অফ দা ম্যাচ হন। তিনি আফগানিস্তানের ২০১৮ আইসিসি অনূর্ধ্ব-১৯ ক্রিকেট বিশ্বকাপের সদস্য ছিলেন। ৫ ফেব্রুয়ারি ২০১৮ তারিখে তিনি জিম্বাবুয়ের বিপক্ষে টুয়েন্টি২০ আন্তর্জাতিক খেলায় অভিষেক করেন। ১৬ ফেব্রুয়ারি ২০১৮ তারিখে জিম্বাবুয়ের বিপক্ষে একদিনের আন্তর্জাতিকে নিজের প্রথম পাঁচ উইকেট লাভ করেন। এর দ্বারা তিনি সর্বকনিষ্ঠ ৫ উইকেটধারী বোলার হন। তিনি আফগানিস্তানের ২০১৮ আইসিসি বিশ্বকাপ বাছাইপর্বের একজন সদস্য ছিলেন। তিনি এই আসরে স্কটল্যান্ডের সাফিয়ান শরীফ ও স্বদেশী রশীদ খানের সাথে যৌথভাবে সর্বোচ্চ ১৭ উইকেট লাভ করেন।
কার্বি সিগস্টন ম্যানর
কিরবি সিগস্টন ম্যানর ইংল্যান্ডের নর্থ ইয়র্কশায়ারের কিরবি সিগস্টন গ্রামে অবস্থিত একটি ম্যানর বাড়ি। এটি ১৯৫৩ সালের জানুয়ারি থেকে ইংল্যান্ডের জাতীয় ঐতিহ্যের তালিকায় গ্রেড ২ তালিকাভুক্ত হয়েছে। বাড়িটি মূলত ১৮২৬ সাল থেকে। এটি বিংশ শতাব্দীতে সম্প্রসারিত হয়েছিল। এটি তিন-বে পরিকল্পনাসহ উচ্চতায় দুই তলা। এটি বাড়ির পিছনে একটি জোড়া ফোর-বে প্ল্যান রয়েছে। বাড়ির প্রধান দরজায় একটি ডোরিক ডোরকেস রয়েছে।
বাড়িটি কনজারভেটিভ পার্টির নেতা এবং যুক্তরাজ্যের প্রধানমন্ত্রী ঋষি সুনাকের মালিকানাধীন, যিনি এমপি হওয়ার আগে এটি ১.৫ মিলিয়ন পাউন্ডের বিনিময়ে কিনেছিলেন। তিনি ২০১৫ সালে রিচমন্ড (ইয়র্কস) এর স্থানীয় নির্বাচনী এলাকার এমপি হিসাবে নির্বাচিত হয়েছিলেন।২০২১ সালে সুনাককে বাড়ির প্যাডকে একটি জিম, সুইমিং পুল এবং আউটডোর টেনিস কোর্ট সহ একটি অবসর কমপ্লেক্স নির্মাণের পরিকল্পনার অনুমতি দেওয়া হয়েছিল। এই কাজের জন্য ৪০০,০০০ পাউন্ড খরচ হবে বলে আশা করা হয়েছিল।
পরিবেশবাদী দাতব্য সংস্থা গ্রিনপিসের কর্মীরা ২০২২ সালের নভেম্বরে যুক্তরাজ্যে জ্বালানি দারিদ্র্য বিষয়ে সুনাকের সরকারের নীতির বিরুদ্ধে প্রতিবাদ হিসাবে বাড়ির সামনে একটি চলচ্চিত্র উপস্থাপন করেছিলেন।
নাজিব তারাকি
নাজিব তারাকি (জন্মঃ ২ ফেব্রুয়ারি ১৯৯১) একজন আফগান ক্রিকেটার। তারাকি একজন ডান-হাতি ব্যাটসম্যান হিসেবে প্রতিনিধিত্ব করে থাকেন।
তারাকি ফয়সাল ব্যাংক টুয়েন্টি২০ কাপে রাওয়ালপিন্ডি র‌্যামস এর বিরুদ্ধে আফগান চিতাস এর হয়ে টুয়েন্টি২০ ক্রিকেটে আত্মপ্রকাশ করেন। এছাড়াও তিনি ফয়সালাবাদ উলভস এবং মুলতান টাইগার্সের বিরুদ্ধে অন্যান্য ২টি প্রতিযোগিতায় খেলেছেন। উক্ত ৩টি খেলায় তিনি ১৮.০০ গড়ে সর্বমোট ৫৪ রান করেন, যাতে ছিল তার ৩৪ রানের একটি সর্বোচ্চ স্কোর।
৫৪৭
৫৪৭ গ্রেগরীয় বর্ষপঞ্জির একটি সাধারণ বছর।
পান্না দাই
পান্না দাই ছিলেন ষোড়শ শতকের মহারানা সংগ্রাম সিংহের চতুর্থ পুত্র দ্বিতীয় উদয় সিংহেরর দুধমা ও সেবিকা। তিনি ছিলেন খিঞ্চি চৌহান। ১৫২২ সালে উদয় সিংয়ের জন্মের পর পান্না দাইকে নিজ সন্তান চন্দনের পাশাপাশি উদয়কেো বুকের দুধ খাওয়ানোর দায়িত্ব দেওয়া হয়েছিল। সংগ্রাম সিংহের ভাই তথা উদয়ের চাচা বানবীর উদয়ের উপর আক্রমণ করলে  পান্না দাই উদয়ের জীবন রক্ষার্থে  নিজের ছেলের জীবন উৎসর্গ করেছিলেন।
জীবনী
পান্না দাই ছিলেন মহারানা সংগ্রাম সিংহের স্ত্রী রানি কর্ণাবতীর সেবিকা। তিনি কর্ণাবতীকে রাজনৈতিক বিষয়ে সাহায্য করেছিলেন, সেইসাথে শিশু রাজপুত্র উদয় সিং এবং তার নিজের ছেলে চন্দনের লালন-পালনে নিয়োজিত ছিলেন।
ষোড়শ শতাব্দীর গোড়ার দিকে, বিক্রমাদিত্য তার ভাই রানা দ্বিতীয় রতন সিংহের পর সিংহাসনের উত্তরাধিকারী হন। তখন তার বয়স ছিল ১৪ বছর। রাজ্যে তিনি উদ্ধত ও অহংকারী হিসেবে পরিচিত ছিলেন। ১৫৩৫ সালে বাহাদুর শাহ চিত্তোর আক্রমণ করেছিলেন, যার ফলে কর্ণাবতী প্রতিবেশী শাসকদের সাহায্যের জন্য অনুরোধ করেছিল। তবে রাজ্যের অভিজাতরা বিক্রমাদিত্যের পক্ষে লড়াই করার জন্য প্রস্তুত ছিল না। তবে রানি কর্ণাবতী অনেক অনুরোধ করে অভিজাতদের সক্ষম হয়েছিলেন। তাদের একমাত্র শর্ত ছিল যে বিক্রমাদিত্য এবং উদয় সিংকে তাদের ব্যক্তিগত সুরক্ষার জন্য যুদ্ধের সময় বুন্দিতে যেতে হবে। তবে তারা যুদ্ধে হেরে যায়। বিক্রমাদিত্য লড়াইয়ের পরে রাজ্যে ফিরে আসে।
পরাজয়ের পরে, বিক্রমাদিত্যের মেজাজের উন্নতি হয়নি, যার ফলে তিনি আদালতে একজন সম্মানিত সর্দারকে শারীরিকভাবে নির্যাতন করেছিলেন। এর ফলে অভিজাতরা বিক্রমাদিত্যকে প্রাসাদে গ্রেপ্তার করে, উদয়কে সিংহাসনের উত্তরাধিকারী হিসাবে ছেড়ে দেয়। আদালত পরিবারের এক দূরসম্পর্কের চাচাতো ভাই, বানবীরকে রিজেন্ট হিসাবে কাজ করার জন্য নিযুক্ত করেছিল। তিনি উদয়ের চাচা পৃথ্বীরাজের অবৈধ পুত্র ছিলেন। বানবীর নিজেকে সিংহাসনের বৈধ উত্তরাধিকারী বলে মনে করতেন এবং কারাবন্দী বিক্রমাদিত্যকে হত্যা করেছিলেন। পরে তিনি উদয়ের সাথেও একই কাজ করার চেষ্টা করেছিলেন, তবে পান্নাকে পূর্বেই এই পরিস্থিতি সম্পর্কে সতর্ক করা হয়েছিল। তিনি উদয়কে একটি নদীতে পাঠিয়ে দিয়ে তার নিজের ছেলে চন্দনকে উদয়ের জায়গায় রেখে দেন। বানবীর কিছুক্ষণ পরেই এসে পান্নাকে উদয়ের সম্পর্কে জিজ্ঞাসা করেছিল। পান্না বিছানার দিকে ইঙ্গিত করে। অথচ, সেখানে তার নিজের পুত্রই ছিল। কিন্তু বানবীর তাকে উদয় ভেবে হত্যা করে। তারপর বানবীর আদালতের একটি সভার ব্যবস্থা করেছিলেন এবং প্রধানদের জানিয়েছিলেন যে উভয় উত্তরাধিকারীই মারা গেছেন। এরপর তিনি সিংহাসনে তার অধিকার দাবি করেন এবং নিজেকে মেওয়ারের রাজা নিযুক্ত করেন। পান্না এবং উদয় কুম্ভলগড়ে পালিয়ে যান, যেখানে একজন রাজ্যপাল উদয়কে সুরক্ষা দিতে সম্মত হন।
১৫৩৯ খ্রিষ্টাব্দে মেওয়ারের একজন সর্দার কুম্ভলগড় পরিদর্শন করেন এবং উদয়াই তাঁকে অভ্যর্থনা জানাতে যান। এর ফলে গুজব ছড়িয়ে পড়ে যে উদয় সম্ভবত এখনও বেঁচে আছেন। ১৫৪০ খ্রিষ্টাব্দে, উদয় এবং মেওয়ারের একটি উল্লেখযোগ্য শক্তি, তার সিংহাসন পুনরুদ্ধারের জন্য চিত্তোরের দিকে যাত্রা করে। বানভির আক্রমণ প্রতিহত করার জন্য একটি সেনাবাহিনী প্রেরণ করেছিলেন, কিন্তু তিনি পরাজিত হয়েছিলেন। তাকে যুদ্ধে হত্যা করা হয়েছিল নাকি নির্বাসনে পাঠানো হয়েছিল তা স্পষ্ট নয়। উদয় সিং সিসোদিয়া রাজবংশের ১২ তম রানার মুকুট পরেছিলেন। তাঁর বড় ছেলে ও উত্তরসূরি মহারানা প্রতাপ একই বছরে জন্মগ্রহণ করেন।
রিভাবা জাদেজা
রিভাবা রবীন্দ্রসিংহ জাদেজা ( সোলাঙ্কি, জন্ম: ২ নভেম্বর ১৯৯০) একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসাবে জামনগর উত্তর বিধানসভা কেন্দ্র থেকে গুজরাট বিধানসভার সদস্য।   তিনি ভারতীয় ক্রিকেটার রবীন্দ্র জাদেজাকে বিয়ে করেন।
লছমনপুর ইউনিয়ন
লছমনপুর ইউনিয়ন বাংলাদেশের ময়মনসিংহ বিভাগের শেরপুর জেলার শেরপুর সদর উপজেলার অন্তর্গত একটি।
প্রশাসনিক এলাকা
গ্রাম সমূহ–
শিক্ষা
শিক্ষা প্রতিষ্ঠান
জনপ্রতিনিধি
ইউনিয়ন চেয়ারম্যানগণের তালিকা
সরিষা ইউনিয়ন, ঈশ্বরগঞ্জ
জনপরিসংখ্যান
বাংলাদেশ জাতীয় তথ্য বাতায়ন অনুযায়ী সরিষা ইউনিয়নে বসবাসকারী মোট জনসংখ্যা ৩১,৪৫২। জাতীয় পরিসংখ্যান ব্যুরোর আদমশুমারি প্রতিবেদন অনুযায়ী ২০০১ সালে ইউনিয়নটিতে পুরুষ ও নারীর সংখ্যা ছিল যথাক্রমে ১২,৬১৭ এবং ১২,৪০১ জন।
ধর্ম
এই উপজেলার অধিকাংশ মানুষ ইসলাম ধর্মাবলম্বী। সুন্নি, ওয়াহাবি ও আহমাদিয়া মুসলিম বিদ্যমান। হিন্দুধর্ম এখানে দ্বিতীয় সংখ্যাগরিষ্ঠ ধর্ম।
বেইজিং
বেইজিং বা পেইচিং (北京; ফিনিন: Běijīng; আ-ধ্ব-ব:[peɪ˨˩ t͡ɕiŋ˥]; ) পূর্ব এশিয়ার রাষ্ট্র গণপ্রজাতন্ত্রী চীনের রাজধানী। প্রদেশের সমমর্যাদায় অধিষ্ঠিত বেইজিং নগরীটি গণপ্রজাতন্ত্রী চীন সরকারের অধীনে সরাসরি কেন্দ্রশাসিত পৌরসভা হিসেবে পরিচালনা করা হয়। বেইজিং কথাটির অর্থ "উত্তরের রাজধানী"। সামগ্রিকভাবে বেইজিংকে চীনের রাজনীতি, শিক্ষা, বুদ্ধিবৃত্তি ও সংস্কৃতির কেন্দ্র হিসেবে গণ্য করা হয়। এর বিপরীতে সাংহাই ও হংকং চীনের অর্থনৈতিক জীবনে আধিপত্য বিস্তারকারী দুই মহানগরী।
ভৌগোলিকভাবে বেইজিং মহানগরীটি উত্তর-পূর্ব চীনের উত্তর চীন সমভূমি ("হুয়াপেই ফিংইউয়েন") নামক একটি প্রশস্ত ত্রিভুজাকৃতি সমতলভূমির উত্তর প্রান্তে, ইয়ানশান পর্বতমালা ও  সিশান পর্বতমালার মিলনস্থলের দক্ষিণে ও পূর্বে, উত্তর-পশ্চিম প্রশান্ত মহাসাগরের উপকূলের কাছে, পো হাই উপসাগর থেকে প্রায় ১১০ কিলোমিটার দূরে দাঁড়িয়ে আছে। হপেই প্রদেশ বেইজিং পৌরসভাটিকে ঘিরে রেখেছে। দক্ষিণ-পূর্বে নগরীটি প্রতিবেশী নগরী থিয়েনচিনের সাথে সীমান্ত  গঠন করেছে। এই তিনটি প্রশাসনিক বিভাগ একত্রে চীনের চিংচিনচি পৌর অঞ্চল ও  চীনের জাতীয় রাজধানী অঞ্চল গঠন করেছে।
বেইজিং মহানগরীর দক্ষিণ ও পূর্বদিকে উত্তর চীন সমভূমি অঞ্চলটি প্রসারিত হয়েছে। এর বিপরীতে নগরের উত্তর ও পশ্চিমে রয়েছে সুউচ্চ পর্বতমালা, যাদের উচ্চতা ২০০০ মিটারের বেশি হতে পারে। মহানগর এলাকার ভেতর দিয়ে হাই নদী ব্যবস্থার অনেকগুলি উপনদী প্রবাহিত হয়েছে, যাদের মধ্যে ছাওপাই নদী ও ইউংতিং নদী উল্লেখযোগ্য। বেইজিং মহানগরীটি সুসংহতভাবে গঠিত নয়; এখানে গ্রামীণ বসতি ও স্থাপনার আধিপত্যই বেশি। তাই এটিকে মহানগরীর চেয়ে প্রদেশের মতই বেশি মনে হয়। প্রাদেশিক মর্যাদাবিশিষ্ট বেইজিং মহানগরীটি ১৬টি পৌরজেলা, উপ-পৌরজেলা এবং গ্রামীণ জেলা নিয়ে গঠিত। এদের মধ্যে চারটি ঘনসন্নিবিষ্ট পৌর জেলা, চারটি উপ-পৌরজেলা এবং আটটি গ্রামীণ জেলা। উপশহরগুলি দ্রুত বিকাশ লাভ করছে; এগুলিতে প্রতিনিয়ত প্রাতিষ্ঠানিক, শিল্পকারখানা ও আবাসিক ভবন নির্মাণ করা হচ্ছে এবং কৃষিভূমিগুলিকে পৌর এলাকায় রূপান্তরিত করা হচ্ছে। আটটি গ্রামীণ জেলা মূল বেইজিং নগরীতে মৌলিক খাদ্যশস্য, শাকসবজি, ফলমূল, নির্মাণ সামগ্রী এবং খাবার পানির যোগান দিয়ে যাচ্ছে। তবে এই সব গ্রামীণ এলাকাতেও উল্লেখযোগ্য পরিমাণে শিল্পকারখানার বিকাশ হয়েছে বিশেষ করে বহিঃস্থ শিচিংশান, থুংসিয়েন, ফেংথাই এবং ফাংশান অঞ্চলগুলিতে।
বেইজিংয়ের জলবায়ুতে ঋতুভেদ আছে। এর জলবায়ু মৌসুমী বায়ু দ্বারা প্রভাবিত আর্দ্র মহাদেশীয় ধরনের। উত্তপ্ত ও আর্দ্র গ্রীষ্মকালের জুলাই মাসে সর্বোচ্চ তাপমাত্রা ৩৮° সেলসিয়াসের চেয়ে বেশি এবং হিমশীতল ও শুষ্ক শীতকালের জানুয়ারি মাসে তাপমাত্রা ১৫° সেলসিয়াসের চেয়েও কম হতে পারে। জুন থেকে আগস্ট মাসের মধ্যে সিংহভাগ বৃষ্টিপাত হয়।
মূল বেইজিং নগরীর আয়তন ৪৫৬৭ বর্গকিলোমিটার। বেইজিং মহানগর এলাকার আয়তন ১৬৪১১ বর্গকিলোমিটার। আয়তনের দিক থেকে এটি চীনের ৪র্থ বৃহত্তম মহানগর এলাকা (কুয়াংচৌ, সাংহাই ও ছুংছিংয়ের পরে)। বেইজিং মূল নগরটি বিশ্বের ৩য় সর্বোচ্চ জনবহুল মূল শহর (সাংহাই ও করাচির পরে)। বিশ্বের রাজধানী শহরগুলির মধ্যে এটিই সবচেয় জনবহুল শহর। জনসংখ্যার বিচারে বেইজিং চীনের ২য় বৃহত্তম শহর (সাংহাইয়ের পরেই)। এর আগে অতীতে বেইজিং খ্রিস্টীয় ২য় সহস্রাব্দের প্রায় পুরোটা জুড়েই বিশ্বের বৃহত্তম শহর ছিল। ২০১৭ সালে বেইজিং মহানগর এলাকাতে ২ কোটি ১৭ লক্ষ লোকের বাস ছিল। মোট জনসংখ্যার ১ কোটি ১৮ লক্ষ নিবন্ধিত অধিবাসী এবং ৭৭ লক্ষ অস্থায়ী অধিবাসী, যাদের অস্থায়ী বসবাসের অনুমোদনপত্র আছে। শহরের প্রায় ৯৫% শতাংশ লোক হান চীনা জাতিভুক্ত। বেইজিংয়ে যে চীনা উপভাষাটিতে লোকে কথা বলে, সেটিই প্রমিত বা আদর্শ ম্যান্ডারিন চীনা ভাষার তথা ফুথুংহুয়া-র ভিত্তি। বেইজিংয়ের সংখ্যাগরিষ্ঠ জনগণ সনাতন চৈনিক লোকধর্মে বিশ্বাসী (৮৭%)। এছাড়া এখানে উল্লেখযোগ্যসংখ্যক বৌদ্ধ ধর্মাবলম্বী (১০%) বাস করেন।
বেইজিংয়ের কলকারখানাতে বস্ত্র, মোটরগাড়ি, ইলেকট্রনিক দ্রব্য, কম্পিউটার এবং বিভিন্ন যন্ত্রাংশ নির্মাণ করা হয়। বেইজিংয়ের নিজস্ব কৃষক সম্প্রদায় আছে যারা নগরের জন্য ফলমূল ও শাকসবজির চাষ করে; অন্যান্য বড় নগরে এমনটি হয় না। এছাড়া পর্যটন খাত থেকেও বেইজিংয়ের অনেক আয় হয়। বেইজিং নগরীতে চীনের বৃহত্তম সরকার-নিয়ন্ত্রিত ব্যবসা প্রতিষ্ঠানগুলির সদর দফতর অবস্থিত। ২০১৫ সালের ফর্চুন গ্লোবাল ৫০০ তালিকায় অবস্থিত ৫২টি বহুজাতিক ব্যবসা প্রতিষ্ঠানের প্রধান কার্যালয় বেইজিংয়ে অবস্থিত, যা বিশ্বের অন্য যেকোনও শহরের চেয়ে বেশি। এদের মধ্যে সরকারী মালিকানাধীন স্টেট গ্রিড, চায়না ন্যাশনাল পেট্রোলিয়াম ও সাইনোপেক গ্রুপ উল্লেখযোগ্য, যারা উপর্যুক্ত বৈশ্বিক মর্যাদাক্রমে যথাক্রমে ২য়, ৩য় ও ৪র্থ স্থান দখল করেছে। বেইজিং কেন্দ্রীয় বাণিজ্যিক এলাকাটি দ্রুততার সাথে বেইজিংয়ের অর্থনৈতিক সম্প্রসারণ, দ্রুত আধুনিকীভবন এবং নাটকীয়ভাবে পরিবর্তনশীল রূপরেখার কেন্দ্রে পরিণত হচ্ছে। এখানে সম্প্রতি সমাপ্ত বা নির্মাণাধীন বহুসংখ্যক গগনচুম্বী অট্টালিকা এই বিবর্তনের সাক্ষ্য বহন করছে। বেইজিংয়ের চুংকুয়ানসুন এলাকাটি চীনের "সিলিকন উপত্যকা" নামে পরিচিত; এখানে চীনের উদ্ভাবন ও প্রযুক্তিনির্ভর ব্যবসায় উদ্যোগের কেন্দ্রটি অবস্থিত। অর্থনৈতিক দৃষ্টিকোণ থেকে স্থুল আভ্যন্তরীণ উৎপাদনের বিবেচনায় বেইজিং চীনের ৩য় বৃহত্তম শহর (সাংহাই ও হংকংয়ের পরে)। বেইজিংয়ের অর্থনৈতিক প্রবৃদ্ধির হার অত্যন্ত উচ্চ। ২০০০-এর দশকের বছরগুলিতে প্রতি বছরে বেইজিং নগরীর অর্থনীতি ১০% হারে বৃদ্ধিলাভ করে। এখানে নতুন একটি বাণিজ্যিক এলাকা গড়ে তোলা হয়েছে, যার নাম বেইজিং বাণিজ্যিক এলাকা।
বেইজিংয়ে সাক্ষরতার হার ৯৮%-এরও বেশি। বেইজিং নগরীতে ৯১টি বিশ্ববিদ্যালয় আছে যেগুলিতে প্রায় ৭ লক্ষ ছাত্র পড়াশোনা করে। এদের অনেকগুলি চীনের সেরা বিশ্ববিদ্যালয়; বেইজিং বিশ্ববিদ্যালয় এবং ছিংহুয়া বিশ্ববিদ্যালয় দুইটি সারা বিশ্বের সেরা ৬০টি বিশ্ববিদ্যালয়ের ম্রর্যাদাক্রমে স্থান পেয়েছে।
বেইজিং গীতিনাট্য চীনের মঞ্চনাটকের একটি ঐতিহ্যবাহী রূপ যা সারা বিশ্বে চীনা সংস্কৃতির সর্বোৎকৃষ্ট নিদর্শনগুলির একটি হিসেবে পরিগণিত হয়। বেইজিংয়ের রন্ধনশৈলীর সবচেয়ে পরিচিত পদটি হল বেইজিংয়ের ঝলসানো হাঁস। চীনের কেন্দ্রীয় টেলিভিশন ব্যবস্থা ও চীনা আন্তর্জাতিক বেতারের প্রধান কার্যালয় বেইজিংয়ে অবস্থিত। পেইচিং ওয়ানপাও (অর্থাৎ "সান্ধ্য বেইজিং") নগরের প্রধান দৈনিক পত্রিকা।
২০০১ সালে মনোনয়ন লাভের পর বেইজিং ২০০৮ সালে ২৯তম গ্রীষ্মকালীন অলিম্পিক প্রতিযোগিতার আয়োজন করে। এ উপলক্ষে শহরের উত্তরে একটি অলিম্পিক এলাকা নির্মাণ করা হয়, যেখানে প্রতিযোগিতার সিংহভাগ ক্রীড়াগুলি অনুষ্ঠিত হয়। নগরটিকে ২০২২ সালের শীতকালীন অলিম্পিক প্রতিযোগিতার আয়োজক শহর হিসেবেও নির্বাচন করা হয়। ফলে এটি ক্রীড়ার ইতিহাসে গ্রীষ্মকালীন ও শীতকালীন উভয় সংস্করণের অলিম্পিক প্রতিযোগিতা আয়োজনকারী প্রথম শহরে পরিণত হয়।
মূল বেইজিং শহরটির কেন্দ্রে পুরাতন বেইজিংয়ের দুইটি অংশ বিদ্যমান এবং এদেরকে ঘিরে মূলত ১৯৪৯ সালের পরে নির্মিত নতুন বেইজিং শহরের আবাসিক, শিল্প ও প্রাতিষ্ঠানিক এলাকাগুলি অবস্থিত। পুরাতন শহরের উত্তর অংশে ১৩শ শতকে নির্মিত একটি বর্গাকৃতি অন্তঃস্থ শহর এবং দক্ষিণ অংশে ১৪শ শতকে নির্মিত একটি আয়তাকৃতি বহিঃস্থ শহর রয়েছে। অন্তঃস্থ শহরের একেবারে কেন্দ্রেই কুকুং নিষিদ্ধ শহর অবস্থিত। নিষিদ্ধ শহরটি চীনের মিং ও ছিং রাজবংশের  সম্রাট ও তাদের পরিবারের জন্য নির্ধারিত একটি প্রাচীরঘেরা প্রাসাদ এলাকা সাধারণ নাগরিকদের এর ভেতরে ঢোকা নিষেধ ছিল। ১৯২৫ সালে প্রাসাদটিকে একটি জাদুঘরে রূপান্তরিত করা হয় এবং পুরো এলাকাটিকে ১৯৪৯ সালের জনসাধারণের পরিদর্শনের জন্য উন্মুক্ত করে দেওয়া হয়। নিষিদ্ধ শহরে ঢোকার বিশাল প্রবেশদ্বারটিকে থিয়েনআনমেন (অর্থাৎ "স্বর্গীয় শান্তির প্রবেশদ্বার") বলা হয়। এই প্রবেশদ্বারের সংলগ্ন বিশাল উন্মুক্ত চত্বরটির নাম থিয়েনআনমেন চত্বর বলা হয়। এখানে কুচকাওয়াজ ও শোভাযাত্রার আয়োজন করা হয়। থিয়েনআনমেন চত্বরে মাও সেতুং-এর সমাধি, চীনের জাতীয় জাদুঘর O চীনের জাতীয় আইনসভার মিলনায়তন অবস্থিত। নিষিদ্ধ শহর ও থিয়েনআনমেন চত্বর থেকে কিছুটা পূর্বে রয়েছে ওয়াংফুচিং রাজপথ, যেখানে বেইজিং শহরের সবচেয়ে পরিচিত কেনাকাটার এলাকাটি অবস্থিত। অন্যান্য প্রধান আকর্ষণীয় স্থানের মধ্যে আছে গ্রীষ্মকালীন প্রাসাদ, যেখানে সম্রাটেরা ছুটি কাটাতে আসতেন; এখানে খুনমিং হ্রদের পাশে ছোট ছোট বাড়ি ও বাগান রয়েছে। স্বর্গের মন্দির নামের নগর উদ্যানে দেখতে পাওয়া যাবে বর্ণিল ও বৃত্তাকার "ভাল ফসলের জন্য প্রার্থনা কক্ষ"। ২০০৮ সালে গ্রীষ্মকালীন অলিম্পিক প্রতিযোগিতার জন্য নির্মিত বেইজিং অলিম্পিক বাগান বা সংরক্ষিত এলাকাটিতে রয়েছে দীর্ঘ হাঁটার পথ এবং বেইজিং জাতীয় ক্রীড়াক্ষেত্র বা স্টেডিয়াম। ক্রীড়াক্ষেত্রটির স্থাপত্যে ইস্পাতের জালিকার উপস্থিতির কারণে এটিকে "পাখির বাসা" ডাকনাম দেওয়া হয়েছে। ৭৯৮ শিল্পকলা এলাকাটিতে অনেক অত্যাধুনিক চিত্রপ্রদর্শনীশালা অবস্থিত। এছাড়া শহরের ঐতিহ্যবাহী স্থাপত্যে নির্মিত ভবনগুলি (যাদের স্থানীয় নাম "সিহেইউয়েন") এবং এই ভবনগুলির ভেতর দিয়ে চলে যাওয়া সরু সরু প্রাচীন রাস্তা ও অলিগলি (যাদের স্থানীয় নাম "হেইউয়েন") পর্যটকদের কাছে হাঁটার জন্য খুবই জনপ্রিয় এবং বেইজিং শহরের যত্রতত্র এদের দেখা মেলে (বিশেষত পশ্চাৎ হ্রদ এলাকাটিতে); এগুলির পাশ ধরে সারিসারি ছোট ছোট দোকান ও কফিঘর দাঁড়িয়ে আছে। বেইজিং শহরের কাছেই চীনের মহাপ্রাচীরের একটি অংশ বিদ্যমান যেখানে অনেক পর্যটক ঘুরে বেড়িয়ে আসেন। বেইজিং শহরে ও তার আশেপাশে সাতটি ইউনেস্কো বিশ্ব ঐতিহ্যবাহী স্থান রয়েছে। এগুলি হল নিষিদ্ধ শহর, স্বর্গের মন্দির, গ্রীষ্মকালীন প্রাসাদ, মিং সমাধিসমূহ, চৌকৌদিয়েন, চীনের মহাপ্রাচীর ও চীনের মহাখালের অংশবিশেষ; এগুলি সবই পর্যটকদের কাছে জনপ্রিয়।
বেইজিং এর অনেক নগর-উদ্যানের জন্য সুপরিচিত। গ্রীষ্মকালীন প্রাসাদটি এর সুন্দর নকশা করা বাগান, মন্দির ও সেতুর জন্য পরিচিত। তিয়েনতান উদ্যানটিতে স্বর্গের মন্দির অবস্থিত যেখানে চীনের সম্রাটরা প্রার্থনা করতেন। ১৭শ শতকে পেইহাই উদ্যানটি নির্মাণ করা হয়। বর্তমানে এখানে একটি বড় হ্রদ আছে যেখানে গ্রীষ্মকালে নৌকা ভ্রমণ করা যায় আর শীতকালে এটি বরফে জমাট বেঁধে গেলে এর উপরে অনেক মানুষ স্কেট করে।
২০১৬ সালে ২৮ কোটি ৪০ লক্ষ পর্যটক বেইজিং শহরে বেড়াতে আসেন। বেইজিং শহর পর্যটন খাতে ৫০ হাজার কোটি চীনা ইউয়ান মুদ্রা আয় করে, যা ছিল ঐ বছর শহরের স্থুল আভ্যন্তরীণ উৎপাদনের ২০%। ২০১৭ সালে পর্যটক সংখ্যা, পর্যটন খাতে আয়, শহরের অর্থনীতিতে অবদান, বিদ্যমান পর্যটন অবকাঠামো ও যানবাহনের ভিত্তিতে বেইজিং শহরকে পর্যটন খাতে চীনের সেরা শহরের মর্যাদা দেওয়া হয়।
বেইজিং নগরীটি চীনা সাম্যবাদী দলের স্থানীয় বেইজিং কমিটির সচিব এবং বেইজিংয়ের নির্বাচিত নগরপ্রধান - এই দুই পক্ষের যৌথ তত্ত্বাবধানে পরিচালিত হয়। ২০১৮ সালে শহরের নগরপ্রধান ছিলেন ছেন চিনিন এবং সাম্যবাদী দলের স্থানীয় সচিব ছিলেন সাই ছি।
বেইজিং শহরের এলাকাটিতে তিন হাজার বছরেরও বেশি সময় ধরে মানুষ বাস করে আসছে। চীনের চার মহান প্রাচীন রাজধানীগুলির সর্বশেষটি হল এই বেইজিং শহর। আদিতে বেইজিং শহরটি হান ও থাং রাজবংশের অধীনে অবস্থিত চৈনিক সাম্রাজ্যের সময়ে শহরের বর্তমান অবস্থান থেকে কিছু উত্তরে চীনের উত্তর-পূর্ব সীমান্তে অবস্থিত একটি গুরুত্বপূর্ণ সামরিক ও বাণিজ্যঘাঁটি ছিল। ১১৫৩ সালে চিন রাজবংশের প্রতিষ্ঠাতা সম্রাট চুরছেন শহরটিকে তার প্রধান রাজধানী হিসেবে নির্বাচন করলে শহরটির ভাগ্যোন্নতি ঘটে। এরপর ১২৬৭ সালে পুরাতন শহরের কিছুটা উত্তর-পূর্বে ইউয়ান বা মঙ্গোল রাজবংশের রাজপুত্র কুবলাই খান-ও একই সিদ্ধান্ত নেন এবং বেইজিং শহরটির নাম বদলে "তাতু" (অর্থাৎ "বৃহৎ নগরী") রাখেন। এর পরে মিং রাজবংশ (১৩৬৮-১৭৪৪) ক্ষমতায় আসার পর প্রথম পাঁচ দশক দক্ষিণে অবস্থিত নানচিং শহরকে ("নানচিং" অর্থ "দক্ষিণের রাজধানী") রাজধানী বানানো হয় এবং পুরাতন মঙ্গোল রাজধানীটির নাম বদলে "পেইফিং" রাখা হয় ("পেইফিং" অর্থ "উত্তরীয় শান্তি")। কিন্তু মিং রাজবংশের ৩য় সম্রাট ১৪২১ সালে আবার শহরটিকে তার রাজধানী বানান এবং এর নাম দেন "পেইচিং" অর্থাৎ "উত্তরের রাজধানী"। তখন থেকেই কয়েকটি সংক্ষিপ্ত পর্ব গণনায় না ধরলে প্রায় ৭ শত বছর ধরে বেইজিং শহরটি চীনের রাজধানী হিসেবে ভূমিকা পালন করছে। এরপর ছিং রাজবংশের সুদীর্ঘ শাসনামলেও (১৬৪৪-১৯১১/১২) শহরটির রাজধানী মর্যাদা বজায় থাকে। ১৮৬০ ও ১৯০০ সালে বিদেশী শক্তির আক্রমণের সময় শহরটির ব্যাপক ক্ষয়ক্ষতি হয়। ২০শ শতকের শুরুর দিকের দশকগুলিতে চীনে ঘনঘন সংঘটিত রাজনৈতিক পরিবর্তন সত্ত্বেও বেইজিং চীনের সবচেয়ে সমৃদ্ধিশালী সাংস্কৃতিক কেন্দ্র হিসেবে টিকে থাকে। ১৯২৮ থেকে ১৯৪৯ সাল পর্যন্ত সংক্ষিপ্ত একটি পর্বে চীনের জাতীয়তাবাদী সরকার নানচিংকে তাদের রাজধানী বানায়। ২য় বিশ্বযুদ্ধের সময় চীনের রাজধানী ছুংছিং শহরে সাময়িকভাবে সরিয়ে নেওয়া হয়। এই সংক্ষিপ্ত সময়ের জন্য বেইজিংয়ের নাম বদলে আবারও "পেইফিং" রাখা হয়েছিল। ১৯৪৯ সালে সাম্যবাদীদের বিজয়ের পরে বেইজিংকে আবারও পুরাতন নাম ও রাজধানীর পূর্ণ মর্যাদা ফেরত দেওয়া হয়। নতুন এই রাজনৈতিক মর্যাদা শহরটিকে পুনরুজ্জীবন দান করে। শহরটি খুব স্বল্প সময়ে জনসংখ্যা ও আয়তনে বহুগুণে বৃদ্ধিলাভ করে এবং শিল্পকারখানা ও অন্যান্য কর্মকাণ্ডেও ব্যাপক প্রবৃদ্ধি ঘটে। ১৯৮৯ সালে চীনা ছাত্ররা থিয়েনআনমেন চত্বরে সরকারের বিরুদ্ধে প্রতিবাদের আয়োজন করেন। সরকারী বাহিনী এই সমাবেশে ট্যাংক নিয়ে আসে এবং প্রতিবাদ ছত্রভঙ্গ করার জন্য অনেক মানুষকে হত্যা করে। আন্তর্জাতিক সম্প্রদায় সেসময় চীনা সরকারের কর্মকাণ্ডের সমালোচনা করে।
পর্যটন
থাম্ব|শহরের উত্তরের পাহাড়ে চীনের মহা প্রাচীরের অবশিষ্টাংশ। বেইজিং হোটেল এই শহরের সবচেয়ে প্রসিদ্ধ ও ঐতিহাসিক হোটেল। পিপলস রিপাবলিক হিসেবে চিনের আত্মপ্রকাশের আনুষ্ঠানিক সূচনা এই হোটেলেই করেন মাও ৎসে-তুং এবং চৌ এন-লাই । রিচার্ড নিক্সন এবং হেনরি কিসিঞ্জার এই হোটেলেই ছিলেন। রাষ্ট্রপ্রধানগণ বেইজিং সফরে গেলে এই হোটেলে অবস্থান করেন।
আরও দেখুন
বেইজিং শহরের পরিবহন ব্যবস্থা
অনেক (চলচ্চিত্র)
অনেক হলো ২০২২ সালের একটি হিন্দি ভাষার রোমাঞ্চকর মারপিটধর্মী চলচ্চিত্র। ছবিটির কাহিনী লিখেছেন ও পরিচালনা করেছেন অনুভব সিনহা এবং টি-সিরিজের সাথে যৌথভাবে প্রযোজনা করেছেন।   এতে অভিনয় করেছেন আয়ুষ্মান খুরানা, আন্দ্রেয়া কেভিচুসা, মনোজ পাহওয়া, কুমুদ মিশ্র এবং জে. ডি. চক্রবর্তী। ছবিটি ২৭ মে ২০২২-এ বিশ্বব্যাপী সিনেমা ঘরে মুক্তি পায়। ছবিটির গল্প, অভিনয় এবং থিমের জন্য সমালোচকদের কাছ থেকে ইতিবাচক প্রতিক্রিয়া পায়। কিন্তু এটি এর চিত্রনাট্য ও ধীরগতির জন্য সমালোচিত হয়।
সঙ্গীত
ছবিটির সঙ্গীত স্বত্ব টি-সিরিজের মালিকানাধীন। ছবিটির সঙ্গীত পরিচালনা করেছেন অনুরাগ সাইকিয়া। ২০২২ সালের ২৪ মে তারিখে ছবির প্রথম এককটি প্রকাশ পায়।
সিনেমাঘর
ছবিটি ২৭ মে ২০২২-এ বিশ্বব্যাপী সিনেমাঘরে মুক্তি পায়।
হোম মিডিয়া
ছবিটির ডিজিটাল স্ট্রিমিং স্বত্ব নেটফ্লিক্স এর কাছে আছে। ২৬ জুন ২০২২ তারিখে ছবিটি নেটফ্লিক্সে ডিজিটাল প্রিমিয়ার হয়।
উদ্ভিদ রোগতত্ত্ব
থাম্ব| কালো পচা রোগজীবাণুর জীবনচক্র, Xanthomonas campestris pathovar campes উদ্ভিদ রোগতত্ত্ব (এছাড়াও ফাইটোপ্যাথোলজি) হল রোগজীবাণু (সংক্রামক জীব) এবং পরিবেশগত অবস্থা (শারীরবৃত্তীয় কারণ) দ্বারা সৃষ্ট রোগের বৈজ্ঞানিক গবেষণা। সংক্রামক রোগ সৃষ্টিকারী জীবের মধ্যে রয়েছে ছত্রাক, ওমাইসিটিস, ব্যাকটেরিয়া, ভাইরাস, ভিরিওডস্, ভাইরাস- সদৃশ জীব, ফাইটোপ্লাজমা, প্রোটোজোয়া, নেমাটোড এবং পরজীবী উদ্ভিদ । কীটপতঙ্গ, মাইট, মেরুদণ্ড বা অন্যান্য কীটপতঙ্গের মতো ইক্টোপ্যারাসাইটগুলি অন্তর্ভুক্ত নয় যা উদ্ভিদের টিস্যু খেয়ে উদ্ভিদের স্বাস্থ্যকে প্রভাবিত করে। উদ্ভিদ রোগতত্ত্বয় রোগজীবাণু সনাক্তকরণ, রোগের কারণ অনুসন্ধান, রোগের চক্র, অর্থনৈতিক প্রভাব, উদ্ভিদ রোগের মহামারীবিদ্যা, উদ্ভিদ রোগ প্রতিরোধ, কীভাবে উদ্ভিদ রোগ মানুষ ও প্রাণীকে প্রভাবিত করে, প্যাথোসিস্টেম জেনেটিক্স এবং উদ্ভিদ রোগের ব্যবস্থাপনার অধ্যয়ন জড়িত।
সারসংক্ষেপ
খাদ্যের নির্ভরযোগ্য উৎপাদনের জন্য উদ্ভিদের রোগ নিয়ন্ত্রণ অত্যন্ত গুরুত্বপূর্ণ, এবং এটি জমি, পানি, জ্বালানি এবং অন্যান্য উপকরণের কৃষি ব্যবহারে উল্লেখযোগ্য সমস্যা তৈরি করে। প্রাকৃতিক এবং চাষকৃত উভয় জনসংখ্যার গাছপালা সহজাত রোগ প্রতিরোধ ক্ষমতা বহন করে, তবে আয়ারল্যান্ডের মহাদুর্ভিক্ষ এবং চেস্টনাট ব্লাইটের মতো ধ্বংসাত্মক উদ্ভিদ রোগের প্রভাবের অসংখ্য উদাহরণ রয়েছে, সেইসাথে রাইস ব্লাস্ট, সয়াবিন সিস্ট নেমাটোড এবং সাইট্রাস ক্যানকার এর মতো পুনরাবৃত্ত গুরুতর উদ্ভিদ রোগ।
ইতিহাস
উদ্ভিদ রোগবিদ্যা প্রাচীনকাল থেকে থিওফ্রাস্টাস থেকে শুরু করে, কিন্তু বৈজ্ঞানিক অধ্যয়ন প্রাথমিক আধুনিক যুগে মাইক্রোস্কোপ আবিষ্কারের সাথে শুরু হয়েছিল এবং ১৯ শতকে বিকশিত হয়েছিল।
মৈত্রী ভিলাইকিত
মৈত্রী ভিলাইকিত (জন্ম ১৮ জানুয়ারী ১৯৪৪) একজন থাই স্প্রিন্টার। তিনি ১৯৬৪ সালের গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
সনাথ জয়াসুরিয়া
দেশবন্ধু সনাথ জয়াসুরিয়া (সিংহলী: සනත් ටෙරාන් ජයසූරිය, জন্ম: ৩০ জুন ১৯৬৯) একজন সাবেক শ্রীলঙ্কান ক্রিকেটার ও রাজনীতিবিদ। তিনি একজন স্বনামধন্য অল-রাউন্ডার ছিলেন যার আন্তর্জাতিক ক্রিকেট ক্যারিয়ার দুই দশকের বেশি বিস্তৃত। ১৯৮৯ সালে অষ্ট্রেলিয়ার বিপক্ষে মেলবোর্নে বক্সিং ডে'তে তার একদিনের আন্তর্জাতিক ক্রিকেটে অভিষেক ঘটে। দুই বছর পর ১৯৯১ সালে হ্যামিল্টনে নিউজিল্যান্ডের বিপক্ষে টেস্ট ক্রিকেটে তিনি অভিষিক্ত হন। ১৯৯৯ থেকে ২০০৩ সাল পর্যন্ত তিনি শ্রীলঙ্কা ক্রিকেট দলের অধিনায়ক ছিলেন। জয়সুরিয়া টেস্ট ক্রিকেট থেকে ২০০৭ সালের ডিসেম্বরে এবং সীমিত ওভার ক্রিকেট থেকে ২০১১ সালের জুনে অবসর গ্রহণ করেন।
জয়সুরিয়া ২০১০ সালে শ্রীলঙ্কার সাধারণ নির্বাচনে অংশগ্রহণ করেন এবং মাতারা জেলা থেকে সংসদ সদস্য নির্বাচিত হন। তিনি সংসদীয় নির্বাচনে মাতার জেলা থেকে ৭৪,৩৫২টি ভোট পেয়ে প্রথম স্থান অধিকার করেন।
সাফল্যগাঁথা
জয়সুরিয়া হচ্ছেন আন্তর্জাতিক একদিনের ক্রিকেটে একমাত্র খেলোয়াড় যার ১৩০০০ উপর রান ও তিনশতাধিক উইকেট আছে। তিনি সীমিত ওভারের ক্রিকেটে একজন সর্বশ্রেষ্ঠ অল-রাউন্ডার হিসেবে পরিগণিত হয়ে আছেন। ১৯৯৬ সালের বিশ্বকাপ ক্রিকেটে তিনি সবচেয়ে মূল্যবান খেলোয়াড় হিসেবে বিবেচিত হয়েছেন। পূর্বের বছর ইংল্যান্ড সফরে দলের সাথে অংশগ্রহণ না করেও ক্রিকেটের বাইবেল খ্যাত উইজডেন কর্তৃক ১৯৯৭ সালে বছরের সেরা পাঁচ ক্রিকেটারের একজন নির্বাচিত হয়েছিলেন ও সবচেয়ে বয়োজ্যেষ্ঠ সেরা ক্রিকেটারের রেকর্ড ভেঙ্গে ফেলেন।
৫৫০
৫৫০ গ্রেগরীয় বর্ষপঞ্জির একটি সাধারণ বছর।
ক্রিয়েংক্রাই নরোম
ক্রিয়েংক্রাই নরোম (জন্ম ৯ নভেম্বর ১৯৬৪) একজন থাই স্প্রিন্টার। তিনি ১৯৯২ গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
কোরঁতাঁ তোলিসো
কোরঁতাঁ তোলিসো (জন্ম: ৩ আগস্ট ১৯৯৪) হলেন একজন ফরাসি পেশাদার ফুটবলার, যিনি জার্মান ক্লাব বায়ার্ন মিউনিখ এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন।
তোলিসো লিয়োন হতে ফুটবল খেলার শিক্ষা সম্পন্ন করেন। তিনি ২০১৩ সালে ক্লাবটির হয়ে খেলার মাধ্যমে তার পেশাদার ক্যারিয়ার শুরু করেন এবং তিনি ক্লাবটির হয়ে সর্বমোট ১৬০টি ম্যাচে খেলেছেন এবং ২৯টি গোল করেছেন। তিনি ২০১৭ সালে, ৪১.৫ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেন, এটি একটি জার্মান ক্লাবের জন্য স্থানান্তর রেকর্ড।
কংদেচ নাতেনে
কংদেচ নাতেনে (জন্ম ২৯ মে ১৯৭৫) একজন থাই স্প্রিন্টার। তিনি ১৯৯৬ গ্রীষ্মকালীন অলিম্পিক এবং ২০০০ গ্রীষ্মকালীন অলিম্পিকে ৪ × ১০০ মিটার রিলেতে প্রতিদ্বন্দ্বিতা করেছিলেন।
বন্দুক
ব্যুৎপত্তি এবং পরিভাষা
ইংরেজি শব্দ বন্দুকের উৎপত্তি একটি নির্দিষ্ট ঐতিহাসিক অস্ত্রের নাম থেকে উদ্ভূত বলে মনে করা হয়। ডোমিনা গুনিল্ডা একটি অসাধারণ বড় ব্যালিস্তাকে দেওয়া নাম ছিল, একটি যান্ত্রিক বোল্ট নিক্ষেপকারী বিশাল আকারের অস্ত্র, যা ১৪ শতকে উইন্ডসর ক্যাসেলে বসানো হয়েছিল।  এই নামটি হয়ত ওল্ড নর্স মহিলার সঠিক নাম Gunnhildr থেকে এসেছে যা যুদ্ধকে বোঝায় দুটি নর্স শব্দকে একত্রিত করে।  "Gunnildr", যার অর্থ "যুদ্ধ-তলোয়ার", প্রায়শই সংক্ষিপ্ত করে "Gunna" করা হত।
সংজ্ঞা
মেরিয়াম-ওয়েবস্টার অভিধান অনুসারে, একটি বন্দুকের অর্থ হতে পারে "সাধারণত উচ্চ মুখের বেগ এবং তুলনামূলকভাবে সমতল গতিসম্পন্ন অস্ত্রের টুকরো," "একটি বহনযোগ্য আগ্নেয়াস্ত্র," বা "একটি যন্ত্র যা একটি প্রজেক্টাইল নিক্ষেপ করে।"
গানপাউডার এবং আগ্নেয়াস্ত্রের ইতিহাসবিদ কেনেথ চেজ তার আগ্নেয়াস্ত্র: এ গ্লোবাল হিস্ট্রি টু ১৭০০ -এ "আগ্নেয়াস্ত্র" এবং "বন্দুক" কে সংজ্ঞায়িত করেছেন "গানপাউডার অস্ত্র যা একটি নল থেকে একটি প্রক্ষিপ্ত প্রক্ষেপণ করতে বারুদের বিস্ফোরক শক্তি ব্যবহার করে: কামান, মাস্কেট এবং পিস্তল সাধারণ উদাহরণ।"
ইতিহাস
থাম্ব|The first firearm (a "proto-gun"), the [[fire lance, from the Huolongjing.]] থাম্ব|[[Hand cannon from the Chinese Yuan Dynasty (1271–1368)]] থাম্ব|Western European [[handgun, 1380]] ৯ম শতাব্দীতে চীনে গানপাউডার উদ্ভাবিত হয়েছিল। প্রথম আগ্নেয়াস্ত্র ছিল ফায়ার ল্যান্স, যেটি ১০-১২ শতকের মধ্যে চীনে আবির্ভূত হয়েছিল। এটি ১০-এর মাঝামাঝি তারিখের একটি সিল্ক পেইন্টিংয়ে চিত্রিত করা হয়েছিল কিন্তু ১১৩২ সাল পর্যন্ত ডি'আন অবরোধের বর্ণনা দিয়ে এর ব্যবহারের পাঠ্য প্রমাণ পাওয়া যায় না।  এটি একটি বর্শা বা অন্যান্য মেরুতে বাঁধা বারুদের একটি বাঁশের নল নিয়ে গঠিত। ১১০০-এর দশকের শেষের দিকে, চীনামাটির বাসন বা লোহার ছোট ছোট ছোট ছোট খোঁড়ার মতো শ্র্যাপনেলের টুকরোগুলির মতো উপাদানগুলি টিউবে যুক্ত করা হয়েছিল যাতে সেগুলি বারুদের সাথে উড়িয়ে দেওয়া হয়।  এটি তুলনামূলকভাবে সংক্ষিপ্ত ছিল এবং ১৩ শতকের প্রথম দিকে এর পরিসীমা প্রায় ৩ মিটার ছিল।  কিছু ইতিহাসবিদ এই ফায়ার ল্যান্সটিকে "প্রোটো-গান" বলে মনে করেন কারণ এর প্রজেক্টাইলগুলি ব্যারেলকে আটকে রাখে না।  জোসেফ নিডহ্যামের মতে ইরাপ্টর নামে আরেকটি "প্রোটো-গান" ছিল, যার একটি ল্যান্স ছিল না কিন্তু তবুও ব্যারেল আটকে থাকা প্রজেক্টাইলগুলি গুলি করেনি।
অপারেটিং নীতি
বেশির ভাগ বন্দুক ব্যারেল দ্বারা সীমাবদ্ধ সংকুচিত গ্যাস ব্যবহার করে বুলেটটিকে উচ্চ গতিতে চালিত করতে, যদিও অন্যান্য উপায়ে কাজ করা ডিভাইসগুলিকে কখনও কখনও বন্দুক বলা হয়। আগ্নেয়াস্ত্রে উচ্চ-চাপের গ্যাস দহন দ্বারা উত্পন্ন হয়, সাধারণত গানপাউডার। এই নীতিটি অভ্যন্তরীণ দহন ইঞ্জিন-এর মতই, বুলেটটি ব্যারেল ছেড়ে চলে যায়, যখন পিস্টন তার গতি অন্য অংশে স্থানান্তর করে এবং সিলিন্ডারের নিচে ফিরে আসে। একটি অভ্যন্তরীণ দহন ইঞ্জিনের মতো, দহন বিস্ফোরণ এর পরিবর্তে ডিফ্ল্যাগ্রেশন দ্বারা প্রচারিত হয় এবং সর্বোত্তম মোটর জ্বালানির মতো সর্বোত্তম গানপাউডার, বিস্ফোরণ প্রতিরোধী। এর কারণ হল বিস্ফোরণে উৎপন্ন শক্তির বেশির ভাগই একটি শক ওয়েভ আকারে, যা গ্যাস থেকে শক্ত কাঠামোতে প্রচার করতে পারে এবং পিস্টনকে চালিত করার জন্য তাপ হিসাবে থাকার পরিবর্তে তাপ বা কাঠামোর ক্ষতি করতে পারে। বুলেট এত উচ্চ তাপমাত্রা এবং চাপে শক ওয়েভ যেকোন বুলেটের চেয়ে অনেক বেশি দ্রুত, এবং বুলেটের বেগে অবদান না রেখে বন্দুকটিকে ব্যারেল বা বুলেটের মধ্য দিয়ে শব্দ হিসাবে ছেড়ে যাবে।
মুহাম্মদ হারুন তারিক
মুহাম্মদ হারুন তারিক (জন্ম: কোহাত, খাইবার পখতুনখোয়া, পাকিস্তান) একজন পাকিস্তানি শিক্ষার্থী, মোট ৬৬ এ গ্রেড অর্জন করে সাতটি বিশ্ব রেকর্ড গড়ার জন্য উল্লেখযোগ্য ব্যক্তিত্ব। জিসিই অ্যাডভান্সড লেভেলে তাঁর ৩০ এ গ্রেড, আইজিসিএসইতে ২৯ এ গ্রেড এবং জিইসিই সাধারণ স্তরে ২৮ এ গ্রেড রয়েছে। তিনি পাকিস্তানের ফ্রয়েবলের ইন্টারন্যাশনাল স্কুল ইসলামাবাদ থেকে জিসিই অ্যাডভান্সড স্তর পাস করেছেন।
প্রাথমিক জীবন
মুহাম্মদের জন্ম পাকিস্তানের খাইবার পখতুনখোয়া প্রদেশের কোহাত শহরে। তিনি তাঁর জীবনের বেশিরভাগ সময় করাচি, পেশোয়ার এবং ইসলামাবাদে কাটিয়েছেন। তিনি তাঁর পরিবারের দ্বিতীয় কনিষ্ঠ সন্তান এবং তাঁর বাবা একজন সেনা কর্মকর্তা ছিলেন। তিনি পেশাজীবের আর্মি পাবলিক স্কুল এবং কলেজ সিস্টেম এবং ইসলামাবাদের ফরোবেল ইন্টারন্যাশনাল স্কুল থেকে পড়াশোনা করেন তার সাধারণ শিক্ষার সনদের সময়ে।
বিশ্ব রেকর্ডসমূহ
হারুন তারিক মোট সাতটি বিশ্ব রেকর্ড গড়েছেন। তাঁর প্রথম বিশ্ব রেকর্ডটি জিসিই অ্যাডভান্সড লেভেলে ৩০ এ গ্রেড। আইজিসিএসইতে তাঁর দ্বিতীয় বিশ্ব রেকর্ডটি ২৯ এ গ্রেড। তাঁর তৃতীয় বিশ্ব রেকর্ডটি জিইসি সাধারণ স্তরের ২৮ এ গ্রেড। তাঁর চতুর্থ বিশ্ব রেকর্ডটি জিইসি অর্ডিনারি লেভেলের ৫৭ এ গ্রেড এবং আইজিসিএসই সম্মিলিত। তার পঞ্চম বিশ্ব রেকর্ডটি কেমব্রিজ আন্তর্জাতিক পরীক্ষায় ৭৬ এ গ্রেড রয়েছে। তাঁর ষষ্ঠ বিশ্ব রেকর্ডটি জিসিই অ্যাডভান্সড লেভেল, জিসিই অর্ডিনারি লেভেল এবং আইজিসিএসই মিলিত ৮৭ এ গ্রেড রয়েছে। তাঁর সপ্তম এবং শেষ বিশ্ব রেকর্ডটি জিসিই অ্যাডভান্স্ন লেভেল, জিসিই অর্ডিনারি লেভেল এবং আইজিসিএসই মিলিত ৪০ এ * গ্রেড রয়েছে।
প্রচার মাধ্যমের মনোযোগ আকর্ষণ
হারুনের জিসিই অ্যাডভান্সড লেভেলের ফলাফলটি আন্তর্জাতিক মিডিয়া গ্রহণ করেছে। বিবিসি, সিএনএন, এনবিসি, সৌদি গেজেট, দ্য এশিয়ান টুড, জিও নিউজ, দ্য নিউজ ট্রাইব, এক্সপ্রেস নিউজ (পাকিস্তান), দুনিয়া নিউজ, ডন নিউজ, জিও এন্টারটেইনমেন্ট সহ বেশ কয়েকটি সংবাদপত্র ও টিভি চ্যানেলগুলোতে তাঁর সাক্ষাৎকার দেওয়া হয়েছিল বা উদ্ধৃত হয়েছিল। অন্যদের মধ্যে রয়েছে দ্য ট্রিবিউন, আজ নিউজ, জাগ গ্রুপ অফ নিউজপ্রেস, দ্য এক্সপ্রেস ট্রিবিউন, পিটিভি নিউজ, সামা টিভি, এআরওয়াই নিউজ, এটিভি (পাকিস্তান), পিটিভি হোম, অ্যাব টাক নিউজ, ক্যাপিটাল টিভি (পাকিস্তান), রোজ নিউজ, খাইবার নিউজ, এ-প্লাস বিনোদন।     বিবিসি ওয়ার্ল্ড নিউজ তাকে "পাকিস্তানের ব্রেইনিস্ট স্টুডেন্ট" বলে সম্বোধন করেছিল।
হারুন তারিককে ন্যাশনাল বুক অ্যাম্বাসেডর পাকিস্তান সহ একাধিক পুরস্কার দেওয়া হয়েছিল যা পাকিস্তানের অন্যতম সম্মান। হারুনকে পাকিস্তানের রাষ্ট্রপতি ব্যক্তিগতভাবে অভিনন্দন জানিয়েছেন। রাষ্ট্রপতি মামনুন হুসেন তাকে তাঁর সাথে উপস্থাপনের জন্য অতিথি হিসাবে আমন্ত্রণ জানান। তাঁর স্মরণীয় কৃতিত্বের জন্য তাকে অভিনন্দন জানাতে চেয়ারম্যান যুগ্ম চিফস অফ স্টাফ কমিটির জেনারেল রাশাদ মাহমুদ তাকে আমন্ত্রণ জানিয়েছিলেন। ইমরান খান তাকে অভিনন্দন জানাতে হারুন তারিকের স্কুলে এসেছিলেন এবং পাকিস্তানের যুবকদের হারুন তারিকের পদক্ষেপ অনুসরণ করতে উত্সাহিত করেছিলেন। এছাড়াও, ব্রিটেনের বিবিসি সহ অনেকগুলো টিভি চ্যানেল এবং এআরওয়াই নিউজ, সামা টিভি, এক্সপ্রেস নিউজ, জিও নিউজ, আজ নিউজ, এ-প্লাস বিনোদন, জিও বিনোদন, অ্যাব টাক নিউজ, পিটিভি হোম, এটিভি (পাকিস্তান), ক্যাপিটাল টিভি (পাকিস্তান), রোজ নিউজ, খাইবার নিউজ এবং পিটিভি নিউজ পাকিস্তানের আরও অনেকের মধ্যেই তাকে বিভিন্ন অনুষ্ঠানের জন্য অতিথি হিসাবে আমন্ত্রণ জানিয়েছিল।
হারুন তারিক শীঘ্রই পাকিস্তানের বৃহত্তম যুব সংগঠনে যোগ দিলেন; জাতীয় যুব সমাবেশ, যেখানে তিনি যুবদূত এবং একজন ফেডারেল স্পিকার হিসাবে দায়িত্ব পালন করছেন এবং তরুণদের সমস্যা জনগণের কাছে তুলে ধরতে তাঁর অবস্থানকে ব্যবহার করছেন যেখানে তারা প্রায়শই অবহেলিত থাকেন।
ব্যক্তিগত জীবন
হারুন তারিক তাঁর প্রাথমিক শিক্ষা অনেকগুলো বিভিন্ন শহরে কাটিয়েছেন যার মধ্যে করাচি, পানো আকিল, তারবেলা এবং মঙ্গলা অন্তর্ভুক্ত ছিল কারণ তার পিতার নিয়মিতভাবে পাকিস্তানের সেনাবাহিনীতে বদলি হয়েছিল কিন্তু এটি ছিল আর্মি পাবলিক স্কুল পেশোয়ার যেখানে তিনি সত্যই দক্ষতা অর্জন করেছিলেন। সেখানে তিনি তার সীমা পরীক্ষা করার জন্য বিভিন্ন জিসিইর সাধারণ স্তর এবং আইজিসিএসই বিষয়গুলোতে উপস্থিত হওয়ার সিদ্ধান্ত নিয়েছিলেন এবং প্রক্রিয়াটিতে সাতটি বিশ্ব রেকর্ড দাবি করেছেন।
অতি সম্প্রতি, জাতীয় যুব সমাবেশের সভাপতি তাকে যুবদূত হিসাবে নির্বাচিত করেছেন। প্রায় ২৫,০০০ সদস্য ছিলেন যারা এই পদের জন্য বিবেচিত ছিলেন এবং এই পদে মনোনীত হওয়ার জন্য তিনি চারজনের মধ্যে একজন ছিলেন। সমাবেশটি পাকিস্তানের মধ্যে শিক্ষার প্রচারে কাজ করে। তিনি পাকিস্তানে শিক্ষার এই প্রচার চালিয়ে যাওয়ার জন্য ডিগ্রি অর্জনের পরে পাকিস্তানে ফিরে আসার পরিকল্পনা করছেন।
তিনি যে স্তরের বিষয় নিয়েছিলেন সেগুলোর মধ্যে পদার্থবিজ্ঞান, রসায়ন, জীববিজ্ঞান, গণিত, অর্থনীতি ও ব্যবসা, সমাজবিজ্ঞান, উর্দু সাহিত্য, উর্দু ভাষা, সাধারণ গবেষণা, সরকার ও রাজনীতি, কম্পিউটার স্টাডিজ, আইসিটি, মনোবিজ্ঞান, ইংরেজি সাহিত্য, সামুদ্রিক বিজ্ঞান, ইংরেজি ভাষা, চিন্তাভাবনা, ভূগোল, অর্থনীতি, সাধারণ কাগজ, বিজনেস স্টাডিজ, ফলিত ভূগোল, বিশ্ব উন্নয়ন, পরিবেশ ব্যবস্থাপনা, ধর্মশাস্ত্র, ইসলামিক স্টাডিজ, অ্যাকাউন্টিং, বিশ্ব ইতিহাস এবং শাস্ত্রীয় স্টাডিজ।
২০১৪ ইংল্যান্ড ক্রিকেট দলের স্কটল্যান্ড সফর
ইংল্যান্ড ক্রিকেট দল পূর্ব-নির্ধারিত সময়সূচী মোতাবেক ৯ মে, ২০১৪ তারিখে স্কটল্যান্ড ক্রিকেট দলের বিপক্ষে একটি একদিনের আন্তর্জাতিকে অংশগ্রহণ করে। এ খেলাটি মূলতঃ শ্রীলঙ্কা দল ও আসন্ন গ্রীষ্মে ভারতীয় দলের ইংল্যান্ড সফরকালীন সময়ের জন্য প্রস্তুতিমূলক খেলা। এ খেলাটি অ্যাবরদিনের ম্যানোফিল্ড পার্কের দ্বাদশ খেলা; তন্মধ্যে একটি খেলা পরিত্যক্ত হয়। ইংল্যান্ড ৩৯ রানের ব্যবধানে জয়ী হয়। খেলা শেষে ইংরেজ অধিনায়ক অ্যালাস্টেয়ার কুক তার প্রতিক্রিয়ায় বলেন, প্রকৃত অর্থে মাঠে খেলার উপযোগী পরিবেশ ছিল না। যেহেতৃ, একটিমাত্র খেলা, তাই খেলতে বাধ্য হয়েছি।
খেলা পরিচালনাকারী কর্মকর্তা
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন
টমাস মিচেল (অভিনেতা)
টমাস জন মিচেল (Thomas John Mitchell; ১১ জুলাই ১৮৯২ - ১৭ ডিসেম্বর ১৯৬২) ছিলেন একজন মার্কিন অভিনেতা, পরিচালক, নাট্যকার এবং চিত্রনাট্যকার। দীর্ঘ কর্মজীবনে তার বিখ্যাত চরিত্র ভূমিকাসমূহ হল গন উইথ দ্য উইন্ড ছবিতে জেরাল্ড ওহারা, স্টেজকোচ ছবিতে ডক বুন, ইটস আ ওয়ান্ডারফুল লাইফ ছবিতে বিলি এবং হাই নুন ছবিতে মেয়র জোনা হেন্ডারসন। মিচেল প্রথম অভিনেতা, যিনি অভিনয়ের ত্রি-মুকুট (অস্কার, এমি ও টনি পুরস্কার) জয় করেন।
মিচেল দুটি একাডেমি পুরস্কারের মনোনয়ন লাভ করেন; প্রথমটি দ্য হারিকেন (১৯৩৮) চলচ্চিত্রের জন্য এবং দ্বিতীয়টি স্টেজকোচ (১৯৩৯) চলচ্চিত্রের জন্য। দ্বিতীয় ছবিটিতে অভিনয় করে তিনি শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। তিনি তিনটি এমি পুরস্কারের মনোনয়ন লাভ করেন; চিকিৎসা নাট্যধর্মী দ্য ডক্টর ধারাবাহিকে অভিনয় করে ১৯৫২ ও ১৯৫৩ সালে দুটি এমি পুরস্কারের মনোনয়ন হতে ১৯৫৩ সালে শ্রেষ্ঠ নাট্য ধারাবাহিক অভিনেতা বিভাগে একটি পুরস্কার অর্জন করেন। ১৯৫৫ সালে তিনি একটি সাপ্তাহিক অন্থলজি ধারাবাহিকে অভিনয় করে অপর একটি এমি পুরস্কারের মনোনয়ন লাভ করেন। মিচেল ১৯৫৩ সালে সঙ্গীতধর্মী হাস্যরসাত্মক হেজেল ফ্ল্যাগ মঞ্চনাটকে অভিনয় করে সঙ্গীতনাট্যে শ্রেষ্ঠ অভিনেতা বিভাগে টনি পুরস্কার অর্জন করেন।
এ কে এম এ আউয়াল
এ কে এম এ আউয়াল (জন্ম: ৩ মার্চ ১৯৫৪) বাংলাদেশের রাজনীতিবিদ যিনি পিরোজপুর-১ আসনের সংসদ সদস্য ছিলেন।
প্রাথমিক জীবন
এ কে এম এ আউয়াল ৩ মার্চ ১৯৫৪ সালে পিরোজপুর জেলায় জন্মগ্রহণ করেন।
রাজনৈতিক জীবন
এ কে এম এ আউয়াল ১৯৭০ সালে বাংলাদেশ কেন্দ্রীয় ছাত্রলীগের সদস্য নির্বাচিত হন। ১৯৭১ সালে পিরোজপুর জেলা ছাত্রলীগের সহসভাপতি এবং পরবর্তীতে ভারপ্রাপ্ত সভাপতির দায়িত্ব পালন করেন। ১৯৭২ সালে বাংলাদেশ আওয়ামী লীগ কেন্দ্রীয় যুবলীগের প্রতিষ্ঠাতা সদস্য এবং পরবর্তীতে পিরোজপুর জেলা যুবলীগের আহ্বায়ক ও সভাপতির দায়িত্ব পালন করেন। কেন্দ্রীয় যুবলীগের তথ্য ও গবেষণা সম্পাদক এবং প্রেসিডিয়াম মেম্বার হিসেবে দায়িত্ব পালন করেন। তিনি ১৯৯২ থেকে ২০১৫ সাল পর্যন্ত পিরোজপুর জেলা আওয়ামী লীগের সাধারণ সম্পাদক হিসেবে দায়িত্ব পালন করেন, ২০১৫ থেকে এখন পর্যন্ত জেলা আওয়ামী লীগের সভাপতি।
তিনি ২০০৮ ও ২০১৪ সালের নির্বাচনে পিরোজপুর-১ আসনের সংসদ সদস্য নির্বাচিত হন। সংসদ সদস্য থাকাকালীন তিনি মুক্তিযোদ্ধা, ধর্ম, সড়ক পরিবহন ও সেতু মন্ত্রণালয় সম্পর্কিত স্থায়ী কমিটির সদস্য হিসেবেে দায়িত্ব পালন করেন।
তানজিম-ই-ইসলামী
১৯৫৭ সালে জামায়াতে ইসলামীর (জেআই) পাকিস্তানের নির্বাচনী রাজনীতিতে প্রবেশের পর দল থেকে বের হয়ে ১৯৭৫ সালে লেখক ও ইসলামী পণ্ডিত ইসরার আহমেদ এই সংগঠনটি গঠন করেন।
তানজিম-ই-ইসলামী পাকিস্তানের মধ্যে একটি "শক্তিশালী রক্ষণশীল শক্তি" হিসেবে আবির্ভূত হয়েছে। এটি বিশ্ববিদ্যালয়গুলিতে "আধুনিক ধর্মনিরপেক্ষ পাঠ্যক্রম", "যুক্তরাষ্ট্রের সাথে বন্ধুত্বপূর্ণ সম্পর্ক" এবং পাকিস্তানে "পশ্চিমা মূল্যবোধ ও কুফল" এর অনুপ্রবেশের বিরোধিতা করে। যদিও তারা জিহাদকে সমর্থন করে, এটি "নীরব প্রতিরোধ এবং অধ্যবসায়" এর প্রয়োজনীয়তার উপর জোর দেয়, যাতে করে তাদের প্রথমে একটি "পা মজবুত হয়" এবং সমাজে গতিশীলতা গড়ে তুলতে পারে। পাকিস্তানে প্রাথমিকভাবে সক্রিয় থাকাকালীন, দলুটি" উত্তর আমেরিকা এবং ইউরোপের ইন্দো-পাকিস্তান মুসলিম সম্প্রদায়ের উপর ভিত্তি করে অধিভুক্ত" গড়ে তুলেছে।
ইতিহাস
তানজিমে ইসলামী প্রতিষ্ঠিত হয় ১৯৭৫ সালে। যখন টিআই প্রতিষ্ঠিত হয়, তখন এটি একটি ঐতিহ্যবাহী ইসলামী সংগঠন ছিল। ইসরার আহমেদ তানজিম-ই-ইসলামীর সমর্থকদের সাথে কুরআন ও সুন্নাহ সম্পর্কে তার মতামত শেয়ার করেছেন। টিআইয়ের শুরুতে মাত্র কয়েকজন সমর্থক ছিল। ১৯৭৭ সালের ৫ জুলাই পাকিস্তানের চিফ অফ স্টাফ মুহাম্মদ জিয়া-উল-হকের কর্তৃক অভ্যুত্থানের পর তানজিমে ইসলামীর প্রভাব বৃদ্ধি পায়।
ইসরার আহমেদের প্রথম টেলিভিশন অনুষ্ঠান "আল-কিতাব" নামে পরিচিত ছিল এবং ১৯৭৮ সালের রমজান মাসে প্রচারিত হয়েছিল। আহমেদের অন্যান্য টেলিভিশন অনুষ্ঠানগুলি ছিল "আলিফ লাম মীম", "রসুল কামিল", "উম্মুল কিতাব" এবং "আল-হুদা"। এই টিভি শোগুলি পাকিস্তান জুড়ে সম্প্রচারিত হয়েছিল। পাকিস্তানের প্রধানমন্ত্রী জিয়া-উল-হক রাষ্ট্রীয় টেলিভিশন পিটিভিতে একটি সাপ্তাহিক অনুষ্ঠান পাওয়ার জন্য ইসরার আহমেদের পক্ষে প্রচারণা চালিয়েছিলেন। আহমেদের টেলিভিশন অনুষ্ঠানটি ছিল প্রথম যেখানে একজন ইসলামী ধর্মযাজক ইসলাম সম্পর্কে শিক্ষা দিয়েছিলেন। ইসরার আহমেদ অভিযোগ করেছেন যে, তাঁর মতে, তাঁর শোয়ের দর্শকদের মধ্যে হিজাব পরিহিত মহিলাদের সংখ্যা খুব কম ছিল। জিয়া-উল-হক সম্প্রচার মন্ত্রককে নির্দেশ দিয়েছিলেন যে নিউজকাস্টারদের কেবল টেলিভিশনে সূক্ষ্ম মেকআপ ব্যবহার করা উচিত। ১৯৮৩ সালে ইসরার আহমেদ বিশ্বব্যাপী খিলাফত প্রতিষ্ঠার পক্ষে কথা বলেন। পাকিস্তানের ক্রিকেট নিয়ে বিতর্কিত মন্তব্য করে দর্শকদের চমকে দিয়েছিলেন তিনি।
ক্রিকেট খেলা সম্পর্কে বিবৃতি সহ পর্বটি টিভিতে সম্প্রচারিত হয়নি এবং তার শো সাময়িকভাবে স্থগিত করা হয়েছিল। ইসরার আহমেদ প্রতিবাদ করেন। তবে তিনি তার অনুসারী হারাননি।
১৯৭৫ সালে, ১০৩ জন লোক এর প্রথম ইভেন্টে অংশ নিয়েছিল। এর মধ্যে ৬২ জন তানসিম-ই-ইসলামীতে যোগ দেন। ১৯৯২ সালে টিআইয়ের সদস্য সংখ্যা ছিল ১,৭৭৮ জন এবং মধ্যপ্রাচ্যে আরও ২৩৪ জন সদস্য ছিল। টিআইয়ে মহিলা বিভাগ ১৯৮৩ সালে প্রতিষ্ঠিত হয়েছিল। ১৯৯০ সালে এর সদস্য সংখ্যা ছিল ১২২ জন।
টিআই-এর ১৯৯৪ সালে দুটি অবস্থান ছিল, একটি সাক্কারে এবং একটি ইসলামাবাদে এবং দুটি আন্তর্জাতিক অবস্থান, একটি টরন্টো এবং একটি শিকাগোতে।
টিআই করাচি, লাহোর এবং মুলতানে মাদ্রাসা পরিচালনা করে।
২০১৩ সালে, টিআই ভ্যালেন্টাইন্স ডে বয়কটের ডাক দেয় এবং সারা পাকিস্তানে পোস্টার লাগায়।
২০১৬ সালে, পাকিস্তানি কর্তৃপক্ষ টিআই-কে বিশ্বব্যাপী খেলাফত প্রতিষ্ঠার প্রচেষ্টা বন্ধ করার নির্দেশ দেয়।
ভাতশালা ইউনিয়ন
ভাতশালা ইউনিয়ন বাংলাদেশের ময়মনসিংহ বিভাগের শেরপুর জেলার শেরপুর সদর উপজেলার অন্তর্গত একটি।
তানজিম-ই-ইসলামী
ডঃ ইসরার আহমেদ (১৯৭৫-২০০২)
ড. ইসরার আহমেদ ১৯৭৫ সালের এপ্রিলে তানজিম-ই-ইসলামি প্রতিষ্ঠা করেন। ২০০২ সাল পর্যন্ত তিনি তানজিমের আমির ছিলেন, তার স্বাস্থ্যের গুরুতর জটিলতার কারণে তিনি তানজিম-ই-ইসলামীর মজলিস-ই-শুরাকে অন্য একজন আমিরকে বেছে নেওয়ার এবং তানজিমের আমারাত থেকে পদত্যাগ করার জন্য অনুরোধ করেছিলেন।
হাফিজ আকিফ সাইদ (২০০২-২০২০)
হাফিজ আকিফ সাঈদ ছিলেন দ্বিতীয় আমির এবং ইসরার আহমেদের দ্বিতীয় পুত্র। ২০২০ সালের ৮ আগস্ট পর্যন্ত তিনি তানজিমের আমির ছিলেন। গুরুতর স্বাস্থ্য সমস্যার কারণে তিনি মজলিস-ই-শুরাকে অন্য একজন আমিরকে বেছে নেওয়ার এবং তানজিমের আমারাত থেকে পদত্যাগ করার জন্য অনুরোধ করেন।
সুজাউদ্দিন শেখ (২০২০-বর্তমান)
তানজিম-ই-ইসলামির ভবিষ্যৎ ইমারত ইস্যুতে আকিফ সাঈদ কর্তৃক শুরু হওয়া পরামর্শের একটি প্রক্রিয়ার পর, ২০২০ সালের ৮ আগস্ট অনুষ্ঠিত তানজিম-ই-ইসলামির মজলিস-ই-শুরার মজলিস-ই-শুরায় মোহতারাম সুজাউদ্দিন শেখের নাম সামনে আসে। মজলিস-ই-শুরার সংখ্যাগরিষ্ঠ সিদ্ধান্তে একই দিনে তিনি তানজিম-ই-ইসলামীর নতুন আমির হিসেবে নিযুক্ত হন।
ভাতশালা ইউনিয়ন
অবস্থান ও সীমানা
শেরপুর জেলার সদর উপজেলা হতে কানশাখলা বাজার হয়ে চন্দ্রকোনা রোডের বামপার্শে ভাতশালা গ্রামে অবস্থিত। ইউনিয়নটির পূর্ব সীমানায় কামারিয়া ইউনিয়ন, উত্তরে পাকুরিয়া ইউপি, দক্ষিণে বলায়ের চর ইউনিয়ন, পশ্চিমে শেরপুর পৌরসভা। দক্ষিণে মৃগি নদী।
প্রশাসনিক এলাকা ও জনসংখ্যা
গ্রাম সমূহ– ভাতশালা ইউনিয়নে গ্রামের সংখ্যা ১৪টি (২০০১ইং সনের আদমশুমারী)
৫৫২
৫৫২ গ্রেগরীয় বর্ষপঞ্জির একটি অধিবর্ষ।
ভাতশালা ইউনিয়ন
আয়তন
আয়তন ১৬.৮০ বর্গ কিমি।
শিক্ষা
শিক্ষার হার : ৬০%।
শিক্ষা প্রতিষ্ঠান
জনপ্রতিনিধি
প্রাক্তন চেয়ারম্যানগণের তালিকা
শিশির কুমার দাশ
জীবন ও কাজ
মুকুন্দ চন্দ্র দাশ ও সরলা দেবীর পুত্র শিশিরকুমার দাশ - এর, জন্ম হয় ৭ নভেম্বর ১৯৩৬ খ্রিস্টাব্দে কলকাতায়।
প্রথম জীবন ও শিক্ষা
তাঁর স্কুলজীবন কাটে কলকাতায়। ১৯৫১ সালে সাউথ সাবারবন (মেন) স্কুল থেকে ম্যাট্রিক; কলকাতার প্রেসিডেন্সি কলেজ থেকে বাংলা ভাষা ও সাহিত্য নিয়ে সাম্মানিক স্নাতক হন ১৯৫৫ খ্রিস্টাব্দে । ১৯৫৬ সালে প্রকাশিত হয় তাঁর প্রথম কবিতার বই 'জন্মলগ্ন'। পরের বছরেই ১৯৫৭ সালে কলিকাতা বিশ্ববিদ্যালয় থেকে প্রথম শ্রেণিতে প্রথম হয়ে স্নাতকোত্তর উত্তীর্ণ হন। সেসময় তাঁর প্রাপ্ত নম্বর ছিল কলিকাতা বিশ্ববিদ্যালয়ের সর্বকালের সর্বোচ্চ নম্বর। ১৯৬৩ সালে ডক্টরাল ডিগ্রি পান যুগপৎ কলকাতা বিশ্ববিদ্যালয় ও লন্ডন বিশ্ববিদ্যালয় থেকে।
কর্মজীবন ও শিক্ষকতা
প্রথম কয়েক বছর পশ্চিমবঙ্গের কয়েকটি কলেজে পড়ানোর পরে ১৯৬০ থেকে ১৯৬৩ সাল অবধি লন্ডনের স্কুল অফ ওরিয়েন্টাল অ্যান্ড আফ্রিকান স্টাডিজে শিক্ষকতা করেন। ভারতে ফিরে দিল্লি বিশ্ববিদ্যালয়ের সদ্যস্থাপিত আধুনিক ভারতীয় ভাষা ও সাহিত্য বিভাগে ২০০১ সালে তার অবসরের আগে অবধি অধ্যাপনা করেন। ১৯৮০-২০০১ সময়পর্বে তিনি ঐ বিভাগে টেগোর প্রোফেসর পদে বৃত ছিলেন। ভারতীয় তুলনামূলক সাহিত্য সংস্থার (CLAI) সভাপতির দায়িত্বও পালন করেছেন বেশ কয়েক বছর। গ্রিক ভাষা থেকে তিনি একাধিক নাটক ও অ্যারিস্টটলের কাব্য গ্রন্থ অনুবাদ করেছেন । অনুবাদের পাশাপাশি তার বহু মৌলিক রচনাও আছে। ভাষাতত্ত্ব ও সাহিত্যভাবনার দুটি বিভাজিত ধারাকে মিলিয়ে মিলিয়ে দিয়ে তিনি ভারতীয় সমালোচনা সাহিত্যকে এক উল্লেখযোগ্য জায়গায় পৌঁছেছেন দিয়েছিলেন । তার আর একটি উল্লেখযোগ্য কৃতিকাজ ২০০৩ খ্রিস্টাব্দে প্রকাশিত -'সংসদ বাংলা সাহিত্যসঙ্গী'। এই গ্রন্থে বাংলা সাহিত্যের বিচিত্র পথসঞ্চারী স্রষ্টা-সৃষ্টি-সাময়িকপত্র ও আন্দোলনের অনুপুঙ্খ সমাচার ও মূল্যাঙ্কন উৎকীর্ণ রয়েছে ।
শিশির কুমার দাশ স্মারক বক্তৃতা
ভারতীয় তুলনামূলক সাহিত্য সংস্থার (Comparative Literature Association of India ) আয়োজনে দু'বছরে একবার শিশিরকুমার দাশ স্মারক বক্তৃতা অনুষ্ঠিত হয়।
নাটক
অপ্রকাশিত নাটক সংগ্রহ (সংগ্রহ ও সম্পাদনা: সার্থক দাস) চশমা, রচনাকাল: সেপ্টেম্বর ১৯৫৫। দুঃখ-দয়া-সান্ত্বনা, রচনাকাল: নভেম্বর ১৯৬২। জীমূতবাহনের গারো যাত্রা, রচনাকাল: জুন ১৯৬৯। কুমির, রচনাকাল: অক্টোবর ১৯৭০। উত্তরা, রচনাকাল: জানুয়ারি ১৯৭১। এছাড়াও, ১। অলৌকিক সংলাপ। ২। আকবর-বীরবল। ৩। আদিম অন্ধকার। ৪। পুরস্কার-প্রহসনম্। ৫। বাঘ। ৬। ভাঁড়ু দত্ত। ৭। মুচিরাম গুড়। ৮। সক্রেটিসের জবানবন্দী। ৯। সক্রেটিসের সন্ধান। ১০। সিন্দুক। ১১। অন্ধ বুদ্ধ। প্রমা। ২০০০। ১২। একটি মৃতদেহ। ১৩। একটি কুকুর এবং কয়েকজন মানুষ। ১৪। একদিন একরাত্রি। ১৫। খেলা। সহ মোট নাটকের সংখ্যা ৪২টি।